దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఆగమ్మా శివాజీ!! నువ్ ఏం వాస్కోడిగామా కాదు!
టీవీ చర్చావేదికల్లో జనసేన వాయిస్ గట్టిగా వినిపించే నాయకుల్లో దిలీప్ సుంకర ఒకరు. ప్రస్తుతం జనసేన నుండి ఎలాంటి పదవి లేకపోయినప్పటికీ పవన్ కళ్యాణ్ మీద ఉన్న అభిమానంతో తనకు తానే జనసేన నాయకుడిగా పాపులర్ అయ్యారు దిలీప్ సుంకర.
Samayam Telugu | Updated:
Mar 23, 2018, 04:26PM IST
టీవీ చర్చావేదికల్లో జనసేన వాయిస్ గట్టిగా వినిపించే నాయకుల్లో దిలీప్ సుంకర ఒకరు. ప్రస్తుతం జనసేన నుండి ఎలాంటి పదవి లేకపోయినప్పటికీ పవన్ కళ్యాణ్ మీద ఉన్న అభిమానంతో తనకు తానే జనసేన నాయకుడిగా పాపులర్ అయ్యారు దిలీప్ సుంకర. తాజాగా ఈయన ఓ టీవీ చర్చావేదికలో హీరో శివాజీపై చేసిన వ్యాఖ్యలు ఆసక్తిగా మారాయి. శివాజీ చెప్పిన ఆపరేషన్ ద్రవిడ అనే కథలో మీ ఒపీనియన్ ఏంటీ అన్న ప్రశ్న సమాధానంగా.. అసలు శివాజీ ఏ పార్టీలో ఉన్నారో ఎవరికీ తెలియదని, ఆపరేషన్ ద్రవిడ అంటూ ఆయనేం కొత్తగా కనుక్కున్నదేం లేదన్నారు. శివాజీ ఏమీ వాస్కోడిగామా కాదు. ఆయన భావించినట్లు పవన్, జగన్‌ను ఉపయోగించుకుని ఏపీలో బీజేపీ పాగా వేయాలంటే ముందు ప్రజాక్షేత్రంలో నిలబడాలి కాదా? ఎన్నికల్లో నిలబడాలి కదా? అక్కడ గెలవాలి కదా అన్నారు.
80 నాటి రాజకీయాలకు 2018 నాటి రాజకీయాలకు చాలా తేడా ఉంది. శివాజీ ఏదో పెన్ను పేపర్ పెట్టుకుని కొన్ని మీడియా చానల్స్ ద్వారా ప్రజల్ని కన్ఫ్యూజ్ చేస్తున్నారన్నారు. నిజంగా ఆయన చెప్పనట్లుగా ఆందోళనలు, దాడులు అన్నీ ప్రజాస్వామ్య దేశంలో సాధ్యం కాదు అన్నారు. ఇవన్నీ ఆయన ఊహాగానాలే, ఆయన వెనుక ఎవరో ఉండి నడిపిస్తున్న డ్రామా ఇది అన్నారు. గతంలో పవన్ కళ్యాణ్ రోడ్డుపైకి రావాలంటూ చెప్పిన శివాజీ ఆయన దీక్షకు దిగుతానంటే పవన్‌కు ఎక్కడ పొలిటికల్ ఇమేజ్ తక్కుతుందో అని శివాజీ ఏవోవే కట్టుకథలతో గరుడ, ద్రవిడ, పిచ్చుకలు, గద్దలు, కోడిగుడ్లు అని చెప్పుతుంటుంటే నమ్మే పరిస్థితిలో ప్రజలు లేరంటున్నారు జనసేన నాయకుడు దిలీప్ సుంకర.